# Хоразм вилоят адлия бошқармаси ва унинг тизимидаги идорлар томонидан 2023 йил давомида амалга оширилган ишлар ҳақида

# М А Ъ Л У М О Т

2023-йил давомида бошқармага **7 631 та** хат ва ҳужжатлар келиб тушган бўлиб, уларнинг **4 475 таси** ижроси таъминланди.

Соҳага доир **21 та** назорат режа, чора-тадбирлар режаси ҳамда йўл хариталар ишлаб чиқилиб, ижрога қаратилган.

Маҳаллий давлат ҳокимияти органларининг норматив хусусиятга эга бўлган **112 та** қарор лойиҳалари ҳуқуқий экспертизадан ўтказилиб, уларнинг **81 тасига** расмий розилик берилди.

Адлия бошқармаси ва унинг тизимидаги идоралар томонидан ўтказилган **633 та** ўрганиш ва назорат тадбирлари давомида   
**97 537 мингдан ортиқ** қонун бузилиши ҳолатлари аниқланган.

Аниқланган қонунбузилиш ҳолатларини бартараф этиш мақсадида адлия бошқармаси ва унинг тизимидаги идоралар томонидан тегишли мансабдор шахслар номига **1 206 та** тақдимнома киритилди.

Ҳисобот даврида киритилган тақдимномалар натижасида фуқаролар ва тадбиркорлик субъектлари фойдасига **100 млрд 269 млн 416 минг сўм** миқдорида пул маблағлари ундириб берилди.

Ушбу кўрсаткич *(2022-йилнинг мос даврида* ***24 млрд 199 млн   
548 минг сўмни*** *ташкил этиб)* ўтган йилнинг шу даврга нисбатан   
***76 млрд 070 млн 044 минг* сўмга** ошган.

Шунингдек, ҳисобот даврида **1 762 та** огоҳномалар киритилиб, **434 нафар** шахс интизомий жавобгарликка тортилди, шундан   
**20 нафари** эгаллаб турган лавозимидан озод этилиб, тегишли мансабдан шахсларнинг **8 007 та** ноқонуний қарорлар бекор қилиниши ёки ижроси тўхтатилиши таъминланди.

Айбдор шахсларни маъмурий жавобгарликка тортиш бўйича судларга ва бошқа ваколатли органларга киритилган **917 та** маъмурий баённомалар ва таклифлар асосида **909 нафар** шахсларнинг маъмурий жавобгарлик масаласи ҳал этилди. Ушбу кўрсаткич *(2022-йилнинг мос даврида* ***824 тани*** *ташкил этиб)* ўтган йилнинг шу даврга нисбатан   
**85 тага** ошган.

Тадбиркорлик субъектлари ва фуқаролар манфаатини кўзлаб, уларнинг бузилган ҳуқуқ ва қонуний манфаатларини тиклаш, моддий ва маънавий зарарларни ундириш юзасидан судлар томонидан **23 млрд   
901 млн 024 минг сўмлик 970 та** даъво аризалари қаноатлантирилди.

Адлия бошқармаси ва унинг тизимидаги идораларга 2023 йилнинг ўтган даври давомида жисмоний ва юридик шахслардан келиб тушган жами жами **4 684 та** мурожаатларнинг **3 949 таси** қонуний ҳал этилди.

Шундан **2 238 таси (56 фоизи)** қаноатлантирилган ва **1 711 тасига** ҳуқуқий тушунтириш берилган.

Жамиятда ҳуқуқий онг ва ҳуқуқий маданиятни оширишга ва қонунийликни мустаҳкамлаш бўйича бир қатор ҳуқуқий тарғибот ишлари амалга оширилди.

2023-йил давомида адлия органлари томонидан аҳолининг ҳуқуқий онги ва ҳуқуқий маданиятини юксалтириш, мақсадида янги қабул қилинган қонун ҳужжатларнинг мазмун-моҳиятини аҳолига етказишга қаратилган **19 мингдан** ортиқ ҳуқуқий тарғибот тадбирлари ўтказилган.

ДХМлар томонидан 783 100 та давлат хизматлари кўрсатилган*.* Ушбу кўрсаткич *(2022-йилнинг мос даврига нисбатан* ***767 522 тани*** *ташкил этиб)* ўтган йилнинг шу даврга нисбатан **15 578 га** ошган.